‘মিয়ানমারে থাকাকালীন দুর্গাপূজাসহ কোনো ধর্মীয় অনুষ্ঠান কখনো করা হয়নি। বাস্তুচ্যুত হয়ে বাংলাদেশে পালিয়ে আসার পর এদেশের সরকার আন্তরিকভাবে আমাদের আশ্রয় দিয়েছে। জীবন বাঁচাতে সহযোগিতা দেয়ায় পুরো রোহিঙ্গা কমিউনিটি বাংলাদেশ সরকারের কাছে ঋণী। আমরা হিন্দুরা রোহিঙ্গাদের মাঝে দ্বিগুণ ঋণী হয়ে থাকলাম। নতুন কাপড়, পূজা-অর্চনার পণ্যসামগ্রী ও বিশাল প্রতীমা বসিয়ে এখন সরকারি সহযোগিতায় জাঁকজমকপূর্ণভাবে দুর্গাপূজা পালন করানো হচ্ছে। আশ্রয়ের পাশাপাশি প্রধানমন্ত্রী শেখ হাসিনার আন্তরিক এ অনুগ্রহ রক্ত দিয়েও পরিশোধ করার নয়।’